laion/Wikipedia-Exotic huggingface dataset:
בית טיירל

בית טיירל (באנגלית: House Tyrell) הוא אחד ממשפחות האצולה בסדרת הפנטזיה שיר של אש ושל קרח מאת ג'ורג' ר. ר. מרטין. בית טיירל שולט על רמת גנים (High Garden) שנמצאת בארצות השפע (The Reach) שבדרום-מערב יבשת וסטרוז. בית טיירל הוא בית עשיר וחזק, שני בעושרו רק לבית לאניסטר. המוטו שלהם הוא "כוחנו בצמיחה" (במקור באנגלית: "Growing Strong"). מארגארי טיירל היא נכדתה היפה והמתוקה של ליידי אולנה, המטריארכית שעומדת בראש הבית. מארגארי ידועה ביופיה ובאופיה הכובש, ומקסימה בנחמדותה ובלבביותה את סובביה. היא מקפידה לטפח תדמית טובה ולבבית, ומתחבבת על פשוטי העם. באירועי עימות המלכים מארגארי נשאה מטעמי תועלת לרנלי באראתיאון, אחיו ההומוסקסואל של המלך רוברט הטוען לכתרו, שניהל רומן עם אחיה של מארגארי, לוראס, אף הוא הומוסקסואל. אחרי רציחתו של רנלי בידי אחיו ואחרי שבית לאניסטר כרת ברית עם בית טיירל, מארגארי מתארסת למלך ג'ופרי האכזר. במשתה שלפני החתונה ג'ופרי מורעל למוות, ומארגארי מתחתנת עם אחיו הצעיר, טומן. מאוחר יותר נחשף שמאחורי הרצח עומדים פיטר בייליש ואולנה טיירל, שלא רצתה שנכדתה תתחתן עם "המפלצת הזאת" בהתייחסה לאופיו הסאדיסטי והלא-יציב של ג'ופרי. לוראס טיירל הידוע בכינוי "אביר הפרחים" הוא נכדה הצעיר של ליידי אולנה. הוא לוחם מיומן ועדין, ונעים הליכות. מונה לחבר במשמר המלך כאשר רנלי באראתיאון תבע את כס המלוכה. בסדרת הטלוויזיה הוא מתואר כהומוסקסואל מוצהר וניהל רומאן עם רנלי עד להירצחו. אחרי שבית טיירל כרת ברית עם בית לאניסטר, טיווין לאניסטר מייעד את בתו, המלכה האם סרסיי לאניסטר, להינשא ללוראס ולהעמיד לו יורש. בשל כך סרסיי רוקמת תוכנית שבה כת "הדרורים החופשיים" תאסור את לוראס באשמת ניאוף והומוסקסואליות ובכך תיפטר ממנו בעבורה. אולנה טיירל, המכונה גם בתואר "מלכת הקוצים", היא המטריארכית ("האם הגדולה") הממולחת של בית טיירל, העומדת בראש הבית ומנהלת אותו. היא חריפה וערמומית, וסגנון דיבורה עוקצני (ומכאן כינויה), אך חביבה. היא מתייחסת בחביבות לסאנסה סטארק שסובלת מהתעללות מצד סרסיי וג'ופרי לאניסטר. והיא יחד עם פיטר בייליש עמדה מאחורי הרעלתו של המלך ג'ופרי מאחר שלא רצתה שנכדתה מארגארי תתחתן עם מפלצת סאדיסטית שכמותו. מייס טיירל הוא בנה של אולנה ואביהם של מרג'רי ולוראס. הוא חבר במועצה הקטנה של המלך. אילן קפרוב, ‏ד' זה דרקון גדול: מילון משחקי הכס השלם, באתר ‏מאקו‏, 31 במרץ 2013
ילד פרפר

ילד פרפר הוא אלבום הסולו השני של המפיק והראפר הישראלי שקל. האלבום יצא לאור ב־16 ביוני 2019. באלבום מתארחים מיכאל סוויסה ואחיו ישי, טונה, צליל דנין, נורוז, דודו פארוק, מיכאל כהן ויסמין מועלם, איה זהבי פייגלין. את רוב השירים באלבום הפיק שקל בעצמו, אך מספר שירים הופקו על ידי אורי שוחט, בוי אצ'י, תומר כץ וישי סוויסה. את שני הסינגלים של האלבום הוציא שקל עוד קודם ליציאתו: "אני מתלבש יפה" יצא ב־10 בספטמבר 2017, ו"פרחים" יצא ב־28 באפריל 2019. מופע השקת האלבום היה ב-7 באוגוסט 2019 ב"בארבי" בתל אביב. במופע התארחו טונה, דודו פארוק, תומר כץ, איה זהבי פייגלין, נורוז, ואמני ראפ והיפ־הופ נוספים. שקל החל לעבוד על האלבום לאחר שחזר מטיול שערך בדרום־אמריקה ב־2012. מאז הוציא את אלבומו הראשון, "רדיו ג'ונאם", והמשיך לעבוד על אלבום נוסף. על שם האלבום, "ילד פרפר", הודיע לראשונה בהופעה של נצ'י נצ' ב־10 בנובמבר 2018. השם נובע מחיבתו של שקל לפרפרים, והזדהותו עם הימשכותם לאש אף על פי שהם נשרפים במגע איתה. האלבום ילד פרפר באתר ספוטיפיי האלבום ילד פרפר באתר דיזר האלבום ילד פרפר באתר אפל מיוזיק שקל, תומר כץ, ישי סוויסה, בוי אצ'י, ג'וני גאזל, ניר דנן, אורי שוחט
אליעזר פאפו (פירושונים)

האם התכוונתם ל... אליעזר בן יצחק פאפו – רב בולגרי, מחבר הספר "פלא יועץ". אליעזר פאפו (ירושלים) – רב בוסני וירושלמי, מחבר "דמשק אליעזר". אליעזר פאפו (חוקר ספרות) – חוקר ספרות הלאדינו ותרבותה
בית הכנסת בקרלובץ

בית הכנסת קרלובץ (באנגלית: Karlovac Synagogue) היה בית כנסת בעיר קרלובץ שבקרואטיה. הקהילה היהודית של קרלובץ נוסדה בשנת 1852. בית הכנסת בקרלובץ נבנה על ידי פיליפ ריינר, ראש הקהילה המקומית באותה תקופה, שנהג לכנות עצמו "פטריוט קרואטי בן דת משה" כנהוג בקהילות רבות באירופה במאה ה-19. בית הכנסת נבנה בשנת 1870 בשילוב של סגנון נאו-רנסאנס וסגנון גותי עם חמישה חלונות רוזטה בחזית הבניין כסמל לחמישה חומשי תורה. חזית בית הכנסת פנתה לכיוון מזרח, כלומר לכיוון ארץ ישראל. בתוך בית הכנסת היה עוגב. הוא הוקדש בשנת 1871. בזמן מלחמת העולם השנייה והשואה הוסב בית הכנסת למחסן, וכך שרד. לאחר המלחמה, בסביבות שנת 1960, הוחרב המבנה על ידי המשטר הקומוניסטי של יוגוסלביה. על הקהילה היהודית של קרלובץ באתר המרכז לתיעוד ומחקר cendo בית הכנסת ברחוב שבטיץ' כל בתי הכנסת בקרואטיה באתר המועצה לתרבות קרואטיה - 2013 Sve-hrvatske-sinagoge ערך זה הוא קצרמר בנושא בתי כנסת ובנושא קרואטיה. אתם מוזמנים לתרום לוויקיפדיה ולהרחיב אותו.
קרל מסקסוניה, דוכס קורלנד

קרל מסקסוניה, דוכס קורלנד (בגרמנית: Karl von Sachsen; 13 ביולי 1733 - 16 ביוני 1796) היה נסיך גרמני, בנו של אוגוסט השלישי, מלך פולין, ואב קדמון של בית סבויה האיטלקי. קרל נולד ב-13 ביולי 1733 בדרזדן, לפרידריך אוגוסט, נסיך סקסוניה, שהיה מאוחר יותר הנסיך הבוחר מסקסוניה ומלך פולין, ולמריה יוזפה מאוסטריה, בתם של יוזף הראשון, קיסר האימפריה הרומית הקדושה ווילהלמינה אמליה מבראונשווייג. בשנת 1758 מונה קרל לדוכס קורלנד, לאחר כמה שנים שבהם לא שלט אף אחד בדוכסות. אף על פי שהוא היה דוכס עד לשנת 1763, מעשית הוא לא היה מסוגל לשלוט כי רוב האצולה שמרה אמונים לדוכס המודח - ארנסט בירון. בשנת 1763, בתקופת יקטרינה הגדולה, ארנסט בירון התמנה לדוכס בפעם השנייה. בשל מחלתו של אביו, ובשל מלחמת שבע השנים, לא היה אביו מסוגל לתמוך בהחזרת שלטונו בדוכסות, ובשל כך חזר קרל לנחלותיו בסקסוניה. ב-25 במרץ 1760 התחתן קרל בנישואים מורגנטיים עם פרנצישקה צורבין קרסינסקה, בתם של סטניסלב צורבין קרסינסקי ואניילה חומייסקה, ממה נולדו לו שתי בנות, וביוני 1775 העניק לה יוזף השני, קיסר האימפריה הרומית הקדושה את התואר נסיכה. לאחר מות אביו התגורר קרל בדרזדן והתמסר לציד במישור אנבורגר, וב-16 ביוני 1796 הוא מת בגיל 62. ב-25 במרץ 1760 התחתן קרל עם פרנצישקה צורבין קרסינסקה, בתם של סטניסלב צורבין קרסינסקי ואניילה חומייסקה, ממה נולדו לו שתי בנות: מריה תרזה, נסיכת סקסוניה (1767). מריה כריסטינה, נסיכת סקסוניה (1770–1851), התחתנה עם קרלו אמנואלה, נסיך קריניאנו. מדיה וקבצים בנושא קרל מסקסוניה, דוכס קורלנד בוויקישיתוף קרל מסקסוניה, דוכס קורלנד, באתר "Find a Grave" (באנגלית)
היפהפייה והיחפן (סרט, 2019)

היפהפייה והיחפן (באנגלית: Lady and the Tramp) הוא סרט רומנטי אמריקאי שיצא ב-12 בנובמבר 2019. זהו סרט לייב אקשן המהווה גרסת רימייק לסרט ההנפשה מ-1955, היפהפייה והיחפן. הסרט בבימוי צ'ארלי בין עוסק בזוג כלבים מאוהבים. סרט זה עלה לשירות הסטרימינג דיסני+ ב-12 בנובמבר 2019, בכיכוב השחקנים טסה תומפסון וג'סטין ת'רו, לצד מדבבים כמו קירסי קלמונס, תומאס מאן, סם אליוט, בנדיקט וונג, ג'אנל מונה ואשלי ג'נסן. ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו. ב-15 בספטמבר 2023 הסרט שודר בערוץ דיסני ישראל. העלילה מזכירה את הסרט מ-1955 ועוסקת בחיי שני כלבים, אחת כלבה משובחת בת המעמד הבינוני מגזע קוקר ספניאל ("היפהפייה") ואחד הוא כלב משוטט עזוב ממוצא מעורב הקרוב לטריירים ("היחפן"). שני הכלבים מתאהבים ומנסים לחיות יחדיו. בני אדם: קירסי קלמונס (אנ') / בר קליין - דרלינג דיר. תומאס מאן / אורי זלצמן - ג'ים דיר. איווט ניקול בראון / שירלי לילו - דודה שרה. אדריאן מרטינז / שמחה ברבירו - אליוט, צייד-כלבים. ארתורו קסטרו - מרקו. מדבבים: טסה תומפסון / אלונה אלכסנדר - היפהפייה, כלבת קוקר ספניאל. ג'סטין ת'רו / צביקה פורמן - היחפן, כלב מעורב. סם אליוט / מיכה אוזין סליאן (בסרט המקורי דיבב את היחפן)- טראסטי, כלב דם אשלי ג'נסן / תמי ברק- ג'קי, כלבת סקוטיש טרייר (בסרט המקורי היה כלב זכר) בנדיקט וונג / אמנון וולף - בול, כלב בולדוג ג'אנל מונה / נעה קשפיצקי - פג, כלבה פקינזית מדיה וקבצים בנושא היפהפייה והיחפן בוויקישיתוף אתר האינטרנט הרשמי של היפהפייה והיחפן (באנגלית) "היפהפייה והיחפן", במסד הנתונים הקולנועיים IMDb (באנגלית) "היפהפייה והיחפן", באתר AllMovie (באנגלית) "היפהפייה והיחפן", באתר Rotten Tomatoes (באנגלית) "היפהפייה והיחפן", באתר Metacritic (באנגלית) "היפהפייה והיחפן", באתר אידיבי "היפהפייה והיחפן", באתר דיסני+ סרטים (באנגלית) "היפהפייה והיחפן", במסד הנתונים הקולנועיים KinoPoisk (ברוסית)
גדעון רייס

גדעון רייס (נולד ב-18 בספטמבר 1943) הוא ספורטאי ישראלי לשעבר. היה ארבע פעמים אלוף ישראל (1966, 1970–1972) ואלוף המכביה השמינית (1969) בקפיצה לרוחק. כדורסלן מצטיין בקבוצת הפועל גבעת ברנר (קלע 3,855 נקודות) ששיחקה בליגה הראשונה. נוסף לכך, היה סרן (במילואים) בשריון, נפצע במלחמת יום הכיפורים ובעל עיטור המופת ממלחמה זו. רייס נולד וגדל בקיבוץ גבעת ברנר, בנם של פאולה ואיזי רייס. הוא בן למשפחה בת שלושה אחים, כולם ספורטאים מצטיינים ושחקני כדורסל בהפועל גבעת ברנר מהליגה הראשונה. זאב, אלוף ושיאן ישראל בקפיצה משולשת, ויהודה. הוא התאמן בהדרכתו של גלעד ויינגרטן. באליפות ישראל באתלטיקה שנערכה בסוף יוני 1966 זכה רייס במדליית זהב בקפיצה לרוחק בתוצאה של 6.83 מטר, לפני ישי ויתקין מהפועל רמת השופט (6.81 מטר) ומיכאל הר-פז מהפועל חיפה (6.42 מטר). בתחרויות האתלטיקה של המכביה השמינית שנערכו באוגוסט 1969 זכה רייס במדליית זהב בקפיצה לרוחק בתוצאה של 7.23 מטר, לפני חגי עינת מישראל (7.09 מטר) וג'פרי גבל מארצות הברית (6.94 מטר). באליפות ישראל שנערכה בשנת 1970 זכה רייס בפעם השנייה במדליית זהב בקפיצה לרוחק בתוצאה של 7.07 מטר, לפני ישי ויתקין מהפועל העמקים (6.91 מטר) ומיכאל בן-עמי ממכבי תל אביב (6.72 מטר). באליפות ישראל באתלטיקה שנערכה ביולי 1971 זכה רייס בפעם השלישית מדליית זהב בקפיצה לרוחק בתוצאה של 7.03 מטר, לפני עמיר כחולי (6.69 מטר) וישי ויתקין (6.68 מטר). באליפות ישראל שנערכה באצטדיון רמת גן ביולי 1972 זכה רייס בפעם הרביעית במדליית זהב בקפיצה לרוחק בתוצאה של 7.00 מטר, לפני לבקוביץ' מהפועל רמת גן (6.67 מטר) וישי ויתקין מהפועל עמק חפר (6.66 מטר). ראשון בתחרות היה טומי היינס מארצות הברית (7.34 מטר). בתחרויות האתלטיקה של המכביה התשיעית שנערכו ביולי 1973 זכה רייס במדליית ארד בקפיצה לרוחק בתוצאה של 7.15 מטר, אחרי וקסמן מארצות הברית (7.23 מטר) וצבי עמלי מישראל (7.17 מטר). ביומה השלישי של מלחמת יום הכיפורים נפצע רייס ברמת הגולן, לאחר שטיל סאגר פגע בטנק שלו. הוא איבד שתי אצבעות ביד ימין ואת עין שמאל. על גבורתו במלחמה קיבל את עיטור המופת. תקופת ההחלמה שלו ארכה כשנה, שבה שימש מספר חודשים כמאמן הפועל גבעת ברנר. רייס ששיחק כדורסל ביד שמאל המשיך את הקריירה הספורטיבית שלו עד סוף שנות ה-70. הוא פרש לאחר שקבוצתו גבעת ברנר/נען ירדה ליגה. הוא נמצא במקום ה-40 ברשימת הקלעים של כל הזמנים, עם 3,854 נקודות. במאי 1969 התחתן ולזוג נולדו ארבעה ילדים. בשנת 1985 עבר עם משפחתו להתגורר בניו ג'רזי שבארצות הברית וניהל עסק לייבוא רהיטי משרד מישראל ומבולגריה. קפיצה לרוחק: 7.23 מטר (1969) אלופי ואלופות ישראל באתלטיקה באתר gbrathletics (באנגלית) קלעי כל הזמנים - גדעון רייס, באתר מנהלת הליגה גדעון רייס באתר סיפורי גבעת ברנר אשר גולדברג, חסרות לי שתי אצבעות, אבל אל תדאגו. אני קולע ביד שמאל, באתר הארץ, 23 בספטמבר 2004 גברים, מעריב, 30 ביוני 1966 אברהם פז, חמישה שיאי מכביה ושיא ישראלי ביום השני של תחרות האתלטיקה, מעריב, 5 באוגוסט 1969 יעקב פתאל, שיא חדש של גונטובניק בברזל -16.28 מ', דבר, 5 ביולי 1970 מתתיהו ברוש, שני שיאים ישראלים מרשימים באתלטיקה, דבר, 11 ביולי 1971 יעקב פתאל, אכזבה גם ביום ה-2 באתלטיקה, דבר, 10 ביולי 1972 יורם רייס, שיאי המכביה החדשים בא"ק לא חיפו על הרמה הירודה, דבר, 16 ביולי 1973
מייקל אולהה

מייקל אוניידיקאצ'י אולהה (באנגלית: Michael Onyedikachi Olaha; נולד ב-4 ביולי 1997) הוא כדורגלן ניגרי המשחק בעמדת החלוץ בסונג לאם נגהה אן. אולהה החל לשחק כדורגל באקדמיית "ניו ג'נריישן" במולדתו, ובקיץ 2015 הצטרף לאביה ווריירס מליגת העל הניגרית. בינואר 2017 חתם בסונג לאם נגה אן מליגת העל הווייטנאמית, במדיה שיחק שלוש עונות. ב-4 ביוני 2019 חתם אולהה לארבע שנים בקבוצת הפועל תל אביב, אך המשיך לשחק בווייטנאם עד תום העונה באוקטובר, ולאחר מכן הגיע לישראל והצטרף להפועל תל אביב בינואר 2020. ב-12 בינואר ערך את הופעת הבכורה שלו במועדון, כשפתח בהרכב בניצחון 2–1 על בני יהודה. עד תום עונת 2019/2020 ערך בכל המסגרות 18 הופעות במדי הפועל תל אביב, אך לא הצליח לכבוש. ב-23 ביולי 2020 הושאל אולהה להפועל כפר שלם, העולה החדשה לליגה הלאומית. את שערו הראשון בקבוצה הבקיע אולהה ב-24 בספטמבר, במשחק שהסתיים בהפסד קבוצתו 1–3 להפועל רמת גן. מייקל אולהה, באתר ההתאחדות לכדורגל בישראל מייקל אולהה, באתר Transfermarkt מייקל אולהה, באתר Soccerway מייקל אולהה, באתר FootballDatabase.eu מאור רחמני, ‏החלוץ מייקל אולהה חתם בהפועל ת"א ל-4 שנים, באתר ONE‏, 4 ביוני 2019 אשר גולדברג, ‏‏ניסנוב: "מרוצים מאביטן", דמארי וברשצקי מחוץ לסגל, באתר ספורט1, 23 בספטמבר 2019 שירי אלג'ם, ‏המושיע? אולהה יחל בשבת להתאמן בהפועל ת"א, באתר ערוץ הספורט, 20 בדצמבר 2019 יורד ללאומית: אולהה חתם לשנתיים בכפר שלם, באתר ONE‏, 23 ביולי 2020 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל אולהה".
אאוד וילקן

אאוד וילקן (בדנית: Aud Wilken; נולדה בשנת 1965) היא זמרת גרמנייה-דנית. ייצגה את דנמרק באירוויזיון 1995. וילקן נולדה במזרח ברלין לאם גרמנייה ואב דני, ב-1974 עברה עם משפחתה לדנמרק. ב-1988 יצא אלבומה כזמרת בשיתוף עם להקת הפוסט-פאנק "The Overlords". היא ייצגה את דנמרק באירוויזיון 1995 עם השיר "Fra Mols til Skagen" שנחשב לשיר בלתי רגיל והיא הייתה במקום החמישי. ב-1996 שרה בפסקול של סרט הפשע הדני "Pusher" עם מאדס מיקלסן. ב-1999 יצא אלבום הסולו הראשון שלה בשם "Diamond In the Rough". ב-2007 עברה להתגורר באמריקה שם היא עוסקת בעיקר בכתיבת שירים. ב-2009 הוציאה את הסינגל "Knowing That It's There". אאוד וילקן, במסד הנתונים הקולנועיים IMDb (באנגלית) אאוד וילקן, באתר ספוטיפיי אאוד וילקן, באתר MusicBrainz (באנגלית) אאוד וילקן, באתר דיזר אאוד וילקן, באתר Discogs (באנגלית) אאוד וילקן, באתר Genius אאוד וילקן באתר rateyourmusic (באנגלית) ערך זה הוא קצרמר בנושא מוזיקאים ובנושא דנים. אתם מוזמנים לתרום לוויקיפדיה ולהרחיב אותו.
חוסה אנחל קאריו

חוסה אנחל קאריו קאסאמאיור (באנגלית: José Ángel Carrillo Casamayor; נולד ב-7 בינואר 1994) הוא כדורגלן ספרדי המשחק בעמדת החלוץ בוסקה. קאריו בוגר מחלקת הנוער של ריאל מורסיה, ועשה הבכורה שלו הבכורה העונת 14–2013 בקבוצת המילואים של ריאל מורסיה בהליגה הספרדית הרביעית. ב-26 בינואר 2014 עשה קאריו את הופעת הבכורה הרשמית שלו עבור הקבוצה הראשונה של ריאל מורסיה, כשיחק את חמש הדקות האחרונות של המשחק בתיקו 2–2 באצטדיון נואבה קונדומינה נגד מיורקה, במאבק ההישארות בליגה הספרדית השנייה. ביוני, לאחר הירידה האדמיניסטרטיבית של המועדון, החל קאריו לשחק באופן קבוע בקבוצה הבוגרת. ב-17 ביולי 2015 חתם בסביליה אתלטיקו. בסיום עונת 2015/2016 העפיל עם סביליה אתלטיקו לליגה הספרדית השנייה. ב-1 בספטמבר 2017 חתם קאריו לשלוש שנים בקדיס מהליגה הספרדית השנייה. לאורך כל התקופה בה שיחק במדי קאדיס ערך קאריו 42 הופעות במהלכם כבש שישה שערים. ב-27 בינואר 2019 חתם קאריו לשנתיים וחצי עם סעיף שחרור במקרה של ירידת ליגה בקורדובה מהליגה הספרדית השנייה. בסיום העונת 2018/2019 ירדה קורדובה ללליגה הספרדית השלישית, וכתוצאה מכך שוחרר קאריו בהעברה חופשית. ב-16 ביוני חתם קאריו לשלוש שנים בהפועל באר שבע מליגת העל, כעבור חודשיים וחצי שוחרר מהקבוצה. ב-22 בנובמבר 2019 חתם בדפורטיבו לוגו מהליגה הספרדית השנייה. ב-22 באוגוסט 2022 חתם בוסקה לשנתיים. קאריו זכאי לייצג את נבחרת ספרד, אך הוא גם זכאי לשחק עבור נבחרת הפיליפינים בשל סבא שלו. בשנת 2019, נמסר כי קאריו קיבל הזמנה להתאמן עם נבחרת הפיליפינים. חוסה אנחל קאריו, באתר Transfermarkt חוסה אנחל קאריו, באתר Soccerway חוסה אנחל קאריו, באתר BDFutbol חוסה אנחל קאריו, באתר FootballDatabase.eu חוסה אנחל קאריו - פרופיל באתר soccerway חוסה אנחל קאריו - פרופיל באתר transfermarkt Los cimientos de un nuevo Murcia, באתר realmurcia, ‏23 ביוני 2014 El Murcia traspasa al joven delantero Carrillo al Sevilla Atlético, באתר abc.es, ‏17 ביולי 2015 CARRILLO CIERRA EL MERCADO, באתר cadizcf, ‏1 בספטמבר 2017 José Ángel Carrillo, nuevo jugador del Córdoba Club de Fútbol, באתר cordobacf, ‏27 בינואר 2019 איציק כלפי, ‏קאריו ומרין חתמו רשמית ל-3 עונות בהפועל ב"ש, באתר ONE‏, 16 ביוני 2019 Jimmy Marín el joven de 17 años que le dio el triunfo a Saprissa, באתר nacion, ‏23 באוגוסט 2015
Mami

Mami (בעברית: מאמי) הוא אלבום האולפן הרביעי של הזמרת הרומניה, אלכסנדרה סטאן. האלבום יצא לאור ב-25 באפריל 2018 (יפן) ובעולם האלבום יצא לאור ב-15 באוגוסט 2018, על ידי חברות התקליטים ויקטור רקורדס ואלכסנדרה סטאן. עם יציאתו, נכנס האלבום אל המקום ה-119 במצעד האלבומים שביפן. האלבום Mami באתר ספוטיפיי סרג'יו אנה, טירה פאבל דנילנו, אנרי דמי, קייטי דיצ'יקו, ג'יי חופש, אדם קאלינג מריוס מיריצ'ה, אנדריי סורין אובזיאה, אלכס פרקר, לורנטיו פופסקו, אלכסנדרה סטן, סיימון אומר, כריסטיאן טרשה, כריסטיאן תיאודור, קלייטון ויליאמס 2018年04月23日～2018年04月29日 オリコン週間 アルバムランキング, ORICON NEWS "マミ＜通常盤＞" [Mami (Normal Edition)] (ביפנית). Tower Records. 25 באפריל 2018. ארכיון מ-2018-04-16. נבדק ב-16 באפריל 2018. {{cite news}}: (עזרה) "マミ デラックス・エディション ［CD+DVD］＜初回限定盤＞" [Mami Deluxe Edition [CD + DVD] (First Press Limited Edition)] (ביפנית). Tower Records. 25 באפריל 2018. ארכיון מ-2018-04-16. נבדק ב-16 באפריל 2018. {{cite news}}: (עזרה) "Mami di Alexandra Stan". iTunes (Italy), Apple Music. 15 ביוני 2018. נבדק ב-27 ביוני 2018. {{cite news}}: (עזרה) "Mami by Alexandra Stan on Apple Music". iTunes Store. 15 באוגוסט 2018. נבדק ב-17 באוגוסט 2018. {{cite web}}: (עזרה) "Mami by Alexandra Stan on Apple Music". iTunes Store. 15 באוגוסט 2018. נבדק ב-15 באוגוסט 2018. {{cite news}}: (עזרה) "Mami by Alexandra Stan on Apple Music". iTunes Store. 15 באוגוסט 2018. נבדק ב-15 באוגוסט 2018. {{cite news}}: (עזרה)
טקס פרסי האקדמיה הבריטית לקולנוע ה-13

טקס פרסי האקדמיה הבריטית לקולנוע ה-13 שמעניקה האקדמיה הבריטית לאמנויות הקולנוע והטלוויזיה, נערך בשנת 1960, בו הוענקו פרסים לסרטים הטובים ביותר של שנת 1959. בן חור אנטומיה של רצח פני מכשף האדמה הגדולה כפייה ז'יז'י הבט אחורה בזעם North West Frontier סיפורה של נזירה Sapphire חמים וטעים עד ראייה האויב של אתמול מגרה טומן מלכודת Ashes and Diamonds Sapphire הבט אחורה בזעם אנטומיה של רצח עד ראייה האויב של אתמול ג'ק למון – חמים וטעים ג'יימס סטיוארט – אנטומיה של רצח טקאשי שימורה – איקירו זביגנייב קיבולסקי – Ashes and Diamonds ז'אן גאבן – מגרה טומן מלכודת (Maigret tend un piège) ז'אן דסאי – מגרה טומן מלכודת (Maigret tend un piège) פיטר סלרס – אני בסדר ג'ק לורנס אוליבייה – The Devil's Disciple לורנס הארווי – אקספרסו בונגו ריצ'רד ברטון – הבט אחורה בזעם פיטר פינץ' – סיפורה של נזירה סטנלי בייקר – האויב של אתמול גורדון ג'קסון – האויב של אתמול אודרי הפבורן – סיפורה של נזירה קיי וולש – The Horse's Mouth סילביה סימס – No Trees in the Street פגי אשקרופט – סיפורה של נזירה איבון מיטשל – Sapphire שירלי מקליין – שאל כל נערה רוזלינד ראסל – דודה מיים סוזן הייוורד – אני רוצה לחיות אווה גרדנר – על החוף אלי למבטי – A Matter of Dignity אני בסדר ג'ק – פרנק הארווי, ג'ון בולטינג, אלן האקני טקס פרסי האקדמיה הבריטית לקולנוע ה-13, במסד הנתונים הקולנועיים IMDb (באנגלית)
בבית של פיסטוק

בבית של פיסטוק היא סדרת בת של סדרת הטלוויזיה הישראלית לילדים "רגע עם דודלי". הסדרה הופקה על ידי הטלוויזיה החינוכית במשך שתי עונות בשנים 1981-1983 וכללה 29 פרקים, מהם 18 פרקים שצולמו בעונה הראשונה בשחור-לבן ו-11 פרקים שהוסרטו בצבע בעונה השנייה. הסדרה שודרה בשידורים חוזרים לאורך שנות השמונים והתשעים וזכתה לפופולריות רבה בקרב ילדי ישראל. עלילת הסדרה מתמקדת בהרפתקאותיהם של פיסטוק (ספי ריבלין) וידידו רגע (ציפי מור). פיסטוק הוא אדם תמהוני חביב ומגושם המתגורר בבית קטן ומוזר על ראש גבעה ורגע הוא בובה שהפכה לילד. בפרקי התוכנית שובצו מספר פינות בהן הוצגו סרטוני אנימציה ובובות, שלא היו קשורות לעלילת הפרק. סיפורימפו – סדרת הנפשת בובות הולנדית אשר דובבה לעברית, שבה דמות המספר הוא הינשוף שגר בשעון שבגג הבית של פיסטוק. פלטיאל ממגדיאל – סדרה בכיכובה של בובת פאפוטין צרפתית בשם פלטיאל (בדיבובו של יוסי גרבר), אשר גרה בכובע שבפינת החדר של פיסטוק. בהמשך הסדרה שודרה ב"רכבת ההפתעות". מיכאלה (ro) – סדרת הנפשה רומנית על ילדה בשם זה, שהוקרנה במסגרת "הצגת הקולנוע של פיסטוק". הסדרה הופקה בתקציב נמוך משמעותית מסדרת האם "רגע עם דודלי". למעט פרקים מיוחדים היא צולמה רובה ככולה באולפני הטלוויזיה החינוכית ברמת אביב. החל מעונתה השנייה, זו הייתה ההפקה הראשונה של הטלוויזיה החינוכית שצולמה בצבע. רבים מפרקי הסדרה שצולמו בשחור-לבן נחשבים כיום לאבודים, מאחר שהם לא עברו שימור ולא הועברו מהסרטים המקוריים לפורמט דיגיטלי מודרני. שיר הפתיחה של התוכנית, אשר נקרא "הבית של פיסטוק", נכתב על ידי לאה נאור, הולחן על ידי נורית הירש, ובוצע על ידי אילנית. פיסטוק (ספי ריבלין) רגע (ציפי מור) "בבית של פיסטוק", במסד הנתונים הקולנועיים IMDb (באנגלית) "בבית של פיסטוק", במיזם "אישים" לתיעוד היצירה הישראלית "בבית של פיסטוק" באתר כאן חינוכית מילות השיר "בבית של פיסטוק", באתר שירונט הבית של פיסטוק פלייליסט של פרקי התוכנית; בערוץ חינוכית 23 באתר YouTube דודי פטימר, ‏40 שנה ל"בבית של פיסטוק": בחזרה לסיפורים מאחורי הקלעים של סדרת הקאלט, באתר מעריב אונליין, 28 בספטמבר 2021
קרל פון שטירגק

קרל פון שטירגק (בגרמנית: Karl von Stürgkh; ‏30 באוקטובר 1859 - 21 באוקטובר 1916) היה פוליטיקאי אוסטרי וראש ממשלת אוסטריה במהלך משבר יולי 1914 שהוביל לפרוץ מלחמת העולם הראשונה. הוא נורה ונהרג על ידי הפוליטיקאי הסוציאל-דמוקרטי פרידריך אדלר. שטירגק נולד ב-30 באוקטובר 1859 בגראץ, ומוצאו היה ממשפחה אצילית משטיריה (במקור מאזור פפאלץ העילית של בוואריה), אשר הועלתה למעמד של רוזנות קיסרית בשנת 1721. הוא היה בעל אחוזות גדולות בהלבנריין ונבחר כחבר המועצה הקיסרית האוסטרית בשנת 1891. מ-1909 עד 1911 הוא כיהן כשר החינוך בקבינט של ריכרד פון בינרט-שמרלינג ופאול גוטש פון פרנקנטורן. גוטש התפטר כאשר עליית המחירים גרמה לתסיסת דמים בווינה ואפילו לירי בפרלמנט (הכדורים החמיצו את שטירגק), לאחר מכן פרנץ יוזף הראשון, קיסר אוסטריה מינה אותו לראש ממשלת החלק האוסטרי באימפריה ב-3 בנובמבר 1911. הוא המשיך לשלוט באדמות האוסטריות של הקיסרות באופן אוטוקרטי: ב-16 במרץ 1914 הוא השתמש בפיליבסטר המתמשך בפרלמנט כדי לדחות את ישיבות המועצה הקיסרית ולהעביר חוקים לפי צווי חירום. חיסול זה למעשה של הגוף המחוקק התברר כקטלני במשבר יולי הבא, כאשר עם ההתנקשות בארכידוכס פרנץ פרדיננד מאוסטריה הצירים לא היו מסוגלים לקיים אינטראקציה עם הממשלה בדרך למלחמת העולם הראשונה. שטירגק יחד עם שר החוץ, לאופולד פון ברכטולד והרמטכ"ל קונרד פון הצנדורף, תמכו במכה מונעת נגד סרביה, בעיקר מסיבות פנימיות, כדי להתגונן מפני הפאן-סלאוויזם באדמות הכתר הבוהמי, הקרניולי והקרואטי. לאחר הכרזת המלחמה ב-28 ביולי הפעיל שטירגק צנזורה חריפה והמשיך לסרב לשכנע את הפרלמנט. הוא כיהן כראש הממשלה עד שנורה ונהרג בידי פרידריך אדלר, בנו של יו"ר המפלגה הסוציאל-דמוקרטית ויקטור אדלר, בעת ארוחת צהריים במלון בווינה. פעולתו של אדלר הייתה מחאה נגד ממשלתו של שטירגק ללא הגוף המחוקק. הקיסר פרנץ יוזף מינה את ארנסט פון קרבר ליורשו, אחד ממעשיו הרשמיים האחרונים, קודם מותו ארבעה שבועות לאחר מכן. אדלר נידון למוות, אולם נחון על ידי הקיסר קרל הראשון, ולבסוף זכה לחנינה אחרי המלחמה. מדיה וקבצים בנושא קרל פון שטירגק בוויקישיתוף קרל פון שטירגק, באתר אנציקלופדיה בריטניקה (באנגלית)
ויילון (זמר)

ווליאם ביג'רק (נולד ב-20 באפריל 1980), מוכר בשם הבמה ויילון, הוא זמר הולנדי. ויילון נולד באפלדורן שבהולנד. ויילון החל את הקריירה שלו ב-1995 ששר בתוכנית הילדים "Telekids". בהמשך בחר את שם הבמה שלו, על שם הזמר האמריקאי ויילון ג'נינגס. ב-1997 חתם עם חברת התקליטים "EMI Records", ונסע לנאשוויל על מנת להקליט אלבום, אך האלבום לא הושלם לאחר מכן. ב-2001 גר ועבד שנה בארצות הברית, והופיע ביחד עם ויילון ג'נינגס. ב-2008 השתתף בתוכנית "Holland's Got Talent" וסיים במקום השני. ויילון ייצג את הולנד באירוויזיון 2014 ביחד עם אילזה דה-לאנז', כחלק מלהקת "The Common Linnets" עם השיר "Calm After the Storm" וסיימו במקום השני. הוא ייצג בשנית את הולנד באירוויזיון 2018, עם השיר "Outlaw in 'Em". הוא העפיל מחצי הגמר, ובגמר סיים במקום ה-18. ויילון התחתן בשנת 2002. לזוג נולד בן, דילן, והם התגרשו לאחר שלוש שנות נישואים. הוא נשוי לכוכבת היוטיוב ביבי בריג'מן, ולהם בת. מדיה וקבצים בנושא ויילון בוויקישיתוף אתר האינטרנט הרשמי של ויילון ויילון, ברשת החברתית פייסבוק ויילון, ברשת החברתית אקס (טוויטר) ויילון, ברשת החברתית אינסטגרם ויילון, במסד הנתונים הקולנועיים IMDb (באנגלית) ויילון, באתר אפל מיוזיק (באנגלית) ויילון, באתר ספוטיפיי ויילון, באתר Last.fm (באנגלית) ויילון, באתר AllMusic (באנגלית) ויילון, באתר MusicBrainz (באנגלית) ויילון, באתר דיזר ויילון, באתר Discogs (באנגלית) ויילון, באתר Songkick (באנגלית) ויילון, באתר Genius ויילון, באתר SecondHandSongs ויילון, באתר בילבורד (באנגלית) Eurovision 2014 Results: Voting & Points, Eurovisionworld Cookies op AD.nl | AD.nl, www.ad.nl Entertainment | Het laatste nieuws uit Nederland leest u op Telegraaf.nl, Telegraaf (בהולנדית)
ניסויים קליניים בני זמננו

ניסויים קליניים בני זמננו (באנגלית: Contemporary Clinical Trials) הוא כתב עת רפואי דו חודשי עם ביקורת עמיתים המכסה ניסויים קליניים ותבניות מחקר ברפואה קלינית. כתב העת הוקם בשנת 1980 בשם "ניסויים קליניים מבוקרים" ובשנת 2005 שונה שמו לשם הנוכחי. כתב העת יוצא לאור על ידי חברת ההוצאה לאור אלסוויר. על פי דיווחי ציטוטי כתבי עת, לכתב העת נמדד ב-2016 אימפקט פקטור של 2.095. אתר האינטרנט הרשמי של ניסויים קליניים בני זמננו (באנגלית) "Journal Citation Reports". Clarivate Analytics. נבדק ב-2017-12-21. ערך זה הוא קצרמר בנושא רפואה ובנושא תקשורת. אתם מוזמנים לתרום לוויקיפדיה ולהרחיב אותו.